Sankcije Siriji ugrožavaju ceo region
Nasilje u Siriji ugrožava trgovinsku razmenu u regionu, a najteže je pogođena pogranična trgovinska razmena Turske i Sirije
Džilvegozu je granični prelaz na turskoj strani granice. Mada je stranim novinarima zabranjen ulazak u Siriju, mali broj ljudi i vozila koji stižu do Turske preko tog prelaza govore o nasilju na koje se može naići s druge strane granice. Dva automobila su bila napadnuta svega nekoliko kilometara unutar Sirije. Turski putnici zajedno sa vozačem vraćali su se iz Saudijske Arbije gde su bili zaposleni. Njihovo vozilo ima saudijsku registraciju. priseća se vozač, Nesim Zejtindži. Na turskoj strani granice se ne smanjuje duga kolona kamiona. Firme sve više strepe za bezbednost transporta robe i ljudi kroz Siriju. Mehmet Eski se nada da će uspeti da dostavi cevi za bušenje nafte u Dubaj. , objašnjava vozač kamiona, Mehmet Eski. Eskijeva firma je odlučila da kamione upućuje preko Iraka, što je mnogo duži put i takođe pun rizika. Pre početka bunta u Siriji, promet na ovom pograničnom prelazu je bio izuzetno veliki. Međutim, ekonomski opstanak velikog broja Sirijaca i Turaka postaje sve teži. Turska je sirijskoj vladi uvela finansijske i putne restrikcije. SAD i Evropska unija uvode dodatne sankcije sirijskim bankama i naftnim kompanijama. Međutim, analitičar kraljevskog instituta Junajted servisiz u Londonu, Šahšank Džohi nije uveren u efikasnost tih mera. Bez obzira na stepen efikasnosti sankcija, one su glavno sredstvo pritiska međunarodne zajednice, koja nije spremna vojno da interveniše radi okončanja sve težeg nasilja u Siriji. U međuvremenu, regionalna trgovina je pod sve većim znakom pitanja.